ขออนุญาตสอบถามค่ะ ส่วนตัวเราไม่เคยมีเพศสัมพันธ์กับใครมาก่อน แต่ตรงบริเวณLabia majora(ไม่แน่ใจว่าใช่ไหมนะคะ) มีก้อนสีขาวๆเล็กๆขึ้นเต็มรอบๆบริเวณLabia minoraน่ะค่ะ เมื่อจับจะรู้สึกนูนๆเล็กน้อย อยากทราบว่าเป็นโรคอะไร แล้วต้องรักษายังไงคะ
สวัสดีค่ะอาการที่เห็นเป็นก้อนสีขาวๆ เล็กๆ ขึ้นรอบๆตรงบริเวณอวัยวะเพศหญิงนั้น อาจจะเกิดจากเริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบมีตุ่มแพ้จากการสัมผัส อาจจะคันด้วยได้ หรือเป็นตุ่มจากหูดเช่นหูดหงอนไก่ หูดข้าวสุก โดยกลุ่มเริมและหูดจัดเป็นโรคติดต่อทางเพศสัมพันธ์ ถ้าไม่เคยมีเพศสัมพันธ์เลย ก็มีโอกาสน้อยมาก สาเหตุอื่นๆที่อาจเป็นไปได้เช่น ตุ่มจากรูขุมขนอักเสบ ความอับชื้น หรือมีการอุดตันของต่อมตรงบริเวณอวัยวะเพศ ชื่อต่อมบาร์โทลิน แต่กรณีนี้เป็นไปได้น้อยถ้าไม่เคยมีเพศสัมพันธ์เช่นกัน หรืออาจเป็นแค่ต่อมไขมันที่เห็นชัดเจนขึ้นในบริเวณดังกล่าวให้ทำความสะอาดอวัยวะเพศแค่ภายนอกด้วยน้ำเปล่าหรือน้ำสบู่อ่อนๆวันละ 2 ครั้ง ไม่สวนล้างช่องคลอด ไม่ไปบีบ แคะ แกะบริเวณที่เป็นก้อน และสังเกตอาการค่ะ ถ้าก้อนดังกล่าวโตเร็ว กดเจ็บเยอะ หรือมีจำนวนตุ่มที่เพิ่มมากขึ้นเร็ว มีสารคัดหลั่งผิดปกติออกมาจากตุ่มหรือออกจากช่องคลอดร่วมด้วย ควรไปพบแพทย์